mk en de es ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru id ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru hbs_cyr mk mk en mk en mk mk en mk en uk en mk en en fr fr fr en sv fi fr en mk en en it eu es en uk es mk en ru ru en mk zh ru en mk hbs_cyr hbs_cyr hbs_cyr ru mk hbs_cyr mk mk mk mk ko en en mk en hbs_cyr zh hbs_cyr es mk mk id mk mk
Дуо гитари, Црна Гора - Охридско лето
Пријатели на Охридско лето 2022
Црногорското дуо гитари го сочинуваат маестралните гитаристи Горан Кривокапиќ и Данијел Церовиќ. Тие  заедно настапуваат на престижни фестивали и во познати концертни сали низ целиот свет меѓу кои Филхармонијата во Санкт Петербург, салата „Мануел де Фаља“ во Мадрид и „Концертгебау“ во Амстердам. Организаторите на гитарските фестивали во Кобленц, Гранада, Котор, фестивалот „А Темпо“, интернационалните гитарски фестивали во Кинлинг, Шенјанг и Даежон постојано ги ангажираат не само за настапи со рецитали  туку и за предавања, мајсторски курсеви, како и за да бидат членови на жири на бројни значајни меѓународни натпревари за гитара. Дуото има широк репертоар кој се состои од транскрипции на „стара“ музика и оригинални композиции од XIX, XX и XXI, со особен акцент на современа музика за две гитари. Нивната образовна мисија ги води во Универзитетите во Монтреал и Торонто, Унверзитетите „Чапман“ и „Метрополитен“ во САД, конзерваториумот во Мастрихт, како и во повеќе образовни институции во Кина. Првото ЦД на ова дуо е издадено во 2013 година во Црна Гора и содржи дела од Доменикони, Пјацола и Богдановиќ. Во 2015 година, издавачката куќа „Наксос“ го издава првото од серијата на ЦД-а посветени на Англиските свити на Ј. С. Бах во оригинални транскрипции на Церовиќ и Кривокапиќ, додека пак во 2018 следи и второто ЦД со кое се комплетира целиот опус на овие свити од Бах и истото добива одлични критики поради историската автентичност на изведбата и спецификите на транскрипциите.
Горан Кривокапиќ од списанието „Акустична гитара“ во Германија е оценет како „неверојатно виртуозен гитарист со особена изведувачка зрелост“, додека пак во магазинот „Класична гитара“ пишуваат дека „поседува огромен талент и е комплетен уметник“.
Кривокапиќ е победник на деветнаесет натпревари за гитара. Тој настапува низ цела Европа како и во Северна и Јужна Америка, Азија, Африка и Русија, на значајни фестивали и во големи концертни сали. Особено посветен на едукативната мисија- Кривокапиќ одржува мајсторски курсеви и предавања низ целиот свет. Неговите академски позиции во минатото ги вклучуваат професорското место на Интернационалната академија за гитара во Кобленц,  Институтот „Леменс“ и конзерваториумот „Принц Клаус“, додека денес предава на Универзитетот во Детмолд и на Универзитетот за музика во Келн.
Данијел Церовиќ е солист и педагог кој живее и работи во Црна Гора. Неговата кариера вклучува солистички и камерни настапи, а исто така и бројни мајсторски курсеви, предавања посветени на транскрипциите на делата на Бах, како и членувања во бројни жири комисии на меѓународни натпревари во Европа, САД, Канада, Кина и Кореја.  Од 2003 година Церовиќ предава гитара и камерна музика на Музичката академија во Цетиње,  и е гостин предавач на Академијата во Сараево. Тој е еден од основачите на Меѓународниот гитарски фестивал и натпревар во Никшиќ и член е на управниот одбор на Музичкиот центар на Црна Гора и на Црногорскиот симфониски оркестар.
Ј. С. Бах /арж. Црногорско гитарско дуо: Англиска свита бр. 6 во d-moll BWV 811
А. Пјацола/ арж. Серџо Асад: Суита Троилеана
М. Де Фаља: Danza del Molinero
Danza Ritual del Fuego
+ Додади во Google Calendar
+ iCal / Outlook export
Цар Самоил 88, Охрид 6000
Напишете коментар Откажи одговор
Вашата адреса за е-пошта нема да биде објавена. Задолжителните полиња се означени со *
Зачувај го моето име, е-маил и веб страна во овој пребарувач за следниот пат кога ќе коментирам.
Copyright © 2022 НУ ОХРИДСКО ЛЕТО Oхрид | Developed by: Unet
+389 (0)46 262 304 | contact@ohridskoleto.com.mk | Ул. Партизанска бр.4, 6000 Охрид, Македонија
+389 (0)46 262 304 | contact@ohridskoleto.com.mk |
Ул. Партизанска бр.4, 6000 Охрид, Македонија
Политика за користење на колачиња (cookies)
Политика за користење на колачиња (cookies)